লম্বা ট্রেক, কেদারনাথ মন্দিরের বাইরে প্রার্থনা সারা আলি খানের

ওয়েব ডেস্ক: সকলেই জানেন অভিনেত্রী সারা আলি খান (Sara Ali Khan) শিব ভক্ত। সারাকে হামেশাই দেখা যায় কেদারনাথ মন্দিরে (Kedarnath Temple)। সারার অভিনয় সফরের সঙ্গে জড়িয়ে রয়েছে উত্তরাখণ্ড। তাঁর প্রথম ছবি ‘কেদারনাথ’ও উত্তরাখণ্ডের প্রাকৃতিক বিপর্যয় নিয়ে তৈরি। তার পর থেকে সারা কেদারনাথ যান, মহাদেবের পুজো করেন। এনিয়ে ট্রোলড হতে হয়েছে তাঁকে। এই সব সমালোচনাকে পাত্তা দিতে নারাজ অভিনেত্রী। সোশ্যাল মিডিয়ায় বৃহস্পতিবার সারা তাঁর আরও একবার কেদারনাথ ভ্রমণর ছবি শেয়ার করে নিয়েছেন।

কেদারনাথ ভ্রমণর ছবি শেয়ার করেছেন সারা আলি খান (Sara Ali Khan Kedarnath Temple Visit)। মন্দিরে পৌঁছে তিনি বিভিন্ন পোজে ছবি তোলেন। অভিনেত্রীর সঙ্গে তাঁর এক বন্ধুও ছিলেন। সারাকে মন্দিরের বাইরে প্রার্থনা করতে, সূর্যাস্ত দেখতে এবং পাহাড়ের দৃশ্য উপভোগ করতে দেখা গিয়েছে। ট্রেকিংয়ের ছবি ও ভিডিয়োও তুলেছেন। স্থানীয়দের সঙ্গেও দেখা করেন সারা, চেখে দেখেন বিভিন্ন সুস্বাদু খাবার। একটি ভিডিয়োতে সারাকে একটি তাঁবুর ভেতরে বসে স্থানীয় একটি খাবার চেখে দেখতে দেখা গিয়েছে। এমনকী, ডায়েট ভুলে স্থানীয় রেস্তোরাঁয় পরোটাও খেলেন তিনি। পোস্টটি শেয়ার করে সারা লিখেছেন, ‘জয় শ্রী কেদার সঙ্গে জোড় হাত, ত্রিশূল, নজর এমুলেট, বরফে ঢাকা পাহাড় এবং সূর্যোদয়ের ইমোজি। পৃথিবীর একমাত্র জায়গা যা আমার কাছে সম্পূর্ণ পরিচিত মনে হয় এবং প্রতিবারই আমাকে বিস্মিত ও মুগ্ধ করে।